《读张杨园先生补农书作 其一》
清代·朱琰

学者急治生，岂为忧不足。衣食无所求，乃得立边幅。

入世重廉耻，务本贵菽粟。养心亦养身，保身如保玉。

玉碎难再完，身失焉能赎。桑田有典型，种爇若先觉。

杨园非农家，排纂到耕牧。殆恐士习移，欲将古风复。

带经本可锄，《汉书》挂牛角。从来英雄人，大半兼耕读。

作者简介：朱琰，字桐川，号笠亭，海盐人。乾隆丙戌进士，官阜平知县。有《笠亭诗集》。